CELEX: 42007X0619(03)
Language: lv
Date: 2007-06-19 00:00:00
Title: Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 103 – Vienoti noteikumi attiecībā uz mehānisko transportlīdzekļu rezerves katalītisko neitralizatoru apstiprināšanu

19.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 158/106
            
         Saskaņā ar starptautiskajām publiskajām tiesībām juridisks spēks ir tikai oriģinālajiem ANO/EEK dokumentiem. Šo noteikumu statuss un spēkā stāšanās datums jāpārbauda ANO/EEK statusa dokumenta TRANS/WP.29/343 pēdējā redakcijā, kas pieejama http://www.unece.org/trans/main/wp29/wp29wgs/wp29gen/wp29fdocstts.html.
   Apvienoto Nāciju Organizācijas Eiropas Ekonomikas komisijas (ANO/EEK) Noteikumi Nr. 103 – Vienoti noteikumi attiecībā uz mehānisko transportlīdzekļu rezerves katalītisko neitralizatoru apstiprināšanu
   102. papildinājums: Noteikumi Nr. 103
   Iekļautas visas spēkā esošās redakcijas līdz:
   1. grozījums – spēkā stāšanās datums: 2000. gada 6. jūlijs
   2. grozījums – spēkā stāšanās datums: 2005. gada 4. aprīlis
   1.   PIEMĒROŠANAS JOMA
   Šie noteikumi attiecas uz tipa apstiprinājumu katalītiskiem neitralizatoriem kā atsevišķām tehniskām vienībām, kurus paredzēts kā rezerves daļas uzstādīt vienā vai vairākos M1 un N1 kategorijas mehāniskos transportlīdzekļos.
   2.   DEFINĪCIJAS
   Šajos noteikumos:
   2.1.   “Pamatiekārtas katalītiskais neitralizators” ir katalītiskais neitralizators vai katalītisko neitralizatoru komplekts, uz ko attiecas transportlīdzeklim piešķirtais tipa apstiprinājums un kura tips minēts ar Noteikumu Nr. 83 2. pielikumu saistītajos dokumentos.
   2.2.   “Rezerves katalītiskais neitralizators” ir katalītiskais neitralizators vai katalītisko neitralizatoru komplekts, attiecībā uz kuru var iegūt apstiprinājumu saskaņā ar šiem noteikumiem un kas nav minēts 2.1. punktā.
   2.3.   “Oriģinālais rezerves katalītiskais neitralizators” ir katalītiskais neitralizators vai katalītisko neitralizatoru komplekts, kuru tipi norādīti ar Noteikumu Nr. 83 2. pielikumu saistītajos dokumentos, bet tos transportlīdzekļa tipa apstiprinājuma turētājs tirgū piedāvā kā atsevišķas tehniskas vienības.
   2.4.   “Katalītiskā neitralizatora tips” ir katalītiskie neitralizatori, kas neatšķiras tādos būtiskos aspektos kā:
   
               i)
            
            
               pārklātu substrātu skaits, struktūra un materiāls;
            
         
               ii)
            
            
               katalītiskās darbības veids (oksidējošs, trīskomponenšu utt.);
            
         
               iii)
            
            
               tilpums, priekšdaļas laukuma un substrāta garuma attiecība;
            
         
               iv)
            
            
               katalizatora materiāla saturs;
            
         
               v)
            
            
               katalizatora materiāla attiecība;
            
         
               vi)
            
            
               šūnu blīvums;
            
         
               vii)
            
            
               izmēri un forma;
            
         
               viii)
            
            
               siltumaizsardzība.
            
         2.5.   “Transportlīdzekļa tips”
   Skatīt Noteikumu Nr. 83 2.3. punktu.
   2.6.   “Rezerves katalītiskā neitralizatora apstiprināšana” ir tāda neitralizatora apstiprināšana, ko paredzēts uzstādīt kā rezerves daļu vienam vai vairākiem konkrētiem transportlīdzekļa tipiem saistībā ar piesārņotāju emisijām, trokšņa līmeņa un ietekmes uz transportlīdzekļa darbības rādītājiem ierobežošanu un attiecīgā gadījumā uz iebūvēto diagnostikas sistēmu (OBD).
   2.7.   “Nolietots rezerves katalītiskais neitralizators” ir neitralizators, kas ir novecojis vai mākslīgi nolietots līdz tādai pakāpei, ka nespēj izpildīt prasības, kas noteiktas Noteikumu Nr. 83 11. pielikuma 1. papildinājuma 1. punktā.
   3.   APSTIPRINĀJUMA PIETEIKUMS
   3.1.   Transportlīdzekļa tipa apstiprinājuma pieteikumu attiecībā uz rezerves katalītiskā neitralizatora tipu iesniedz transportlīdzekļa ražotājs vai tā pienācīgi pilnvarots pārstāvis.
   Katram katalītiskā neitralizatora tipa, kuram pieprasīts tipa apstiprinājums, pieteikumam pievieno turpmāk minētos dokumentus trijos eksemplāros:
   3.2.1.   Rezerves katalītiskā neitralizatora rasējumi, detalizēti norādot šo noteikumu 2.4. punktā minētos raksturlielumus.
   3.2.2.   Transportlīdzekļa tipa vai tipu, kam rezerves katalītiskais neitralizators paredzēts, apraksts. Jānorāda numuri un/vai simboli, kas raksturo motora vai transportlīdzekļa tipu(-us).
   3.2.3.   Apraksts un rasējumi, kas norāda rezerves katalītiskā neitralizatora novietojumu attiecībā pret motora izplūdes kolektoru(-iem).
   3.2.4.   Rasējumi, kuros norādīts paredzētais apstiprinājuma marķējuma novietojums.
   3.2.5.   Norāde, vai rezerves katalītiskais neitralizators ir savietojams ar OBD prasībām.
   3.2.6.   Informācijas dokumenta paraugs ir sniegts 1. papildinājumā.
   Apstiprinājuma pieteikuma iesniedzējs iesniedz par apstiprinājumu testu veikšanu atbildīgajam tehniskajam dienestam:
   3.3.1.   Transportlīdzekli(-ļus), kas apstiprināti saskaņā ar Noteikumiem Nr. 83 un aprīkoti ar jaunu pamatiekārtas katalītisko neitralizatoru. Šo (šos) transportlīdzekli(-ļus) izraugās pieteikuma iesniedzējs, saskaņojot ar tehnisko dienestu. Tam (tiem) jāatbilst Noteikumu Nr. 83 4. pielikuma 3. punkta prasībām.
   Testa transportlīdzeklim(-ļiem) nedrīkst būt emisijas kontroles sistēmas defektu; salabo vai aizstāj visas pārmērīgi nolietojušās vai nepareizi darbojošās oriģinālās daļas, kas saistītas ar emisijām. Pirms emisijas pārbaudes transportlīdzekli(-ļus) noregulē un iestata atbilstoši ražotāja specifikācijām.
   3.3.2.   Vienu paraugu no rezerves katalītiskā neitralizatora tipa. Paraugus skaidri un neizdzēšami marķē ar pieteikuma iesniedzēja tirdzniecības nosaukumu vai preču zīmi un komercapzīmējumu.
   3.3.3.   Papildu paraugu no rezerves katalītiskā neitralizatora tipa gadījumā, ja rezerves katalītisko neitralizatoru paredzēts uzstādīt transportlīdzeklim, kas aprīkots ar OBD sistēmu. Paraugu skaidri un neizdzēšami marķē ar pieteikuma iesniedzēja tirdzniecības nosaukumu vai preču zīmi un komercapzīmējumu. Nolietojumam jāatbilst 2.7. punktā noteiktajam.
   4.   APSTIPRINĀJUMS
   4.1.   Ja atbilstoši šiem noteikumiem apstiprināšanai iesniegtais rezerves katalītiskais neitralizators atbilst 5. punkta prasībām, šim rezerves katalītiskā neitralizatora tipam piešķir apstiprinājumu.
   Oriģinālajiem rezerves katalītiskajiem neitralizatoriem, kuru tipi ietverti Noteikumu Nr. 83 2. pielikuma 18. punktā un kurus paredzēts uzstādīt transportlīdzeklim, uz kuru attiecas atbilstīgais tipa apstiprinājuma dokuments, nav jāapstiprina atbilstīgi šiem noteikumiem ar nosacījumu, ka tie atbilst 4.2.1. un 4.2.2. punkta prasībām.
   4.2.1.   Marķējums
   
   Uz oriģinālajiem rezerves katalītiskajiem neitralizatoriem ir vismaz šādas identifikācijas zīmes:
   4.2.1.1.   Transportlīdzekļa ražotāja nosaukums vai preču zīme.
   4.2.1.2.   Marka un oriģinālā rezerves katalītiskā neitralizatora daļas identifikācijas numurs atbilstīgi 4.2.3. punktā minētajai informācijai.
   4.2.2.   Dokumentācija
   
   Oriģinālajiem rezerves katalītiskajiem neitralizatoriem komplektācijā ir šāda informācija:
   4.2.2.1.   Transportlīdzekļa ražotāja nosaukums vai preču zīme.
   4.2.2.2.   Marka un oriģinālā rezerves katalītiskā neitralizatora identifikācijas numurs atbilstīgi 4.2.3. punktā minētajai informācijai.
   4.2.2.3.   Transportlīdzekļi, kuru oriģinālā rezerves katalītiskā neitralizatora tips ir ietverts Noteikumu Nr. 83 2. pielikuma 18. punktā, attiecīgā gadījumā ieskaitot zīmi, kas norāda, ka oriģinālais rezerves katalītiskais neitralizators ir piemērots uzstādīšanai transportlīdzeklī, kas aprīkots ar iebūvētu diagnostikas (OBD) sistēmu.
   4.2.2.4.   Vajadzības gadījumā uzstādīšanas instrukcija.
   4.2.2.5.   Minēto informāciju sniedz vienā no šādiem veidiem:
   
               —
            
            
               kā lietošanas instrukciju oriģinālā rezerves katalītiskā neitralizatora komplektācijā,
               vai
            
         
               —
            
            
               uz iepakojuma, kurā pārdod oriģinālo rezerves katalītisko neitralizatoru,
               vai
            
         
               —
            
            
               citā piemērotā veidā.
            
         Jebkurā gadījumā informācijai jābūt pieejamai preču katalogā, ko transportlīdzekļa ražotājs izplata pārdošanas punktā.
   4.2.3.   Transportlīdzekļa ražotājs iesniedz tehniskajam dienestam un/vai apstiprināšanas iestādei elektroniskā formātā vajadzīgo informāciju, kas veido saikni starp būtiskajiem detaļu numuriem un tipa apstiprinājuma dokumentāciju.
   Šajā informācijā iekļauj šādas ziņas:
   
               i)
            
            
               transportlīdzekļa marka(-as) un tips(-i);
            
         
               ii)
            
            
               oriģinālā rezerves katalītiskā neitralizatora marka(-as) un tips(-i);
            
         
               iii)
            
            
               oriģinālā rezerves katalītiskā neitralizatora daļas numurs(-i);
            
         
               iv)
            
            
               atbilstīgā transportlīdzekļa tipa(-u) apstiprinājuma numurs.
            
         4.3.   Katram apstiprinātajam rezerves katalītiskā neitralizatora tipam piešķir savu apstiprinājuma numuru. Tā pirmie divi cipari (00 šiem noteikumiem pašreizējā redakcijā) norāda grozījumu skaitu, kuros ietverti jaunākie būtiskākie tehniskie grozījumi, kas šajos noteikumos izdarīti apstiprinājuma izsniegšanas laikā. Viena un tā pati līgumslēdzēja puse nepiešķir tādu pašu apstiprinājuma numuru citam rezerves katalītiskā neitralizatora tipam. Vienāds tipa apstiprinājuma numurs var attiekties uz šo rezerves katalizatoru tipu vairākiem transportlīdzekļu tipiem.
   4.4.   Ja tipa apstiprinājuma pieteikuma iesniedzējs var tipa apstiprinātājai iestādei vai tehniskajam dienestam pierādīt, ka rezerves katalītiskā neitralizatora tips ir Noteikumu Nr. 83 05. grozījumu 2. pielikuma 18. punktā norādītais, tipa apstiprinājuma sertifikātu piešķir, neņemot vērā 5. punktā izklāstītās prasības.
   4.5.   Paziņojumu par rezerves katalītiskā neitralizatora tipa apstiprinājumu, apstiprinājuma attiecināšanu uz citu tipu vai apstiprinājuma noraidīšanu saskaņā ar šiem noteikumiem nolīguma dalībvalstīm dara zināmu ar dokumentu, kura paraugs dots šo noteikumu 1. pielikumā.
   Rezerves katalītiskajam neitralizatoram, kas atbilst rezerves katalītiskā neitralizatora tipam, kurš apstiprināts saskaņā ar šiem noteikumiem, skaidri redzamā un viegli pieejamā vietā, kas norādīta apstiprinājuma veidlapā, piestiprina starptautisku apstiprinājuma marķējumu, kuru veido:
   4.6.1.   Aplis, kura iekšpusē ir burts “E”, kam seko tās valsts atšķirības numurs, kura piešķīrusi apstiprinājumu (1).
   4.6.2.   Šo noteikumu numurs, kam seko burts “R”, domuzīme un apstiprinājuma numurs blakus 4.6.1. punktā aprakstītajam aplim.
   4.7.   Ja rezerves katalītiskais neitralizators atbilst rezerves katalītiskā neitralizatora tipam, kuram piešķirts apstiprinājums saskaņā ar vienu vai vairākiem citiem noteikumiem, kas pievienoti nolīgumam valstī, kura atbilstīgi šiem noteikumiem piešķīrusi apstiprinājumu, 4.6.1. punktā norādītais simbols nav jāatkārto, šajā gadījumā noteikumu un apstiprinājuma numuru un visu citu to noteikumu papildu simbolus, saskaņā ar kuriem valsts atbilstīgi šiem noteikumiem ir piešķīrusi apstiprinājumu, novieto vertikālās ailēs 4.6.1. punktā aprakstītā simbola labajā pusē.
   4.8.   Kad rezerves katalītiskais neitralizators ir uzstādīts zem transportlīdzekļa, apstiprinājuma marķējumam jābūt skaidri salasāmam un neizdzēšamam.
   4.9.   Šo noteikumu 2. pielikumā sniegti apstiprinājuma marķējuma izkārtojuma piemēri.
   5.   PRASĪBAS
   5.1.   Vispārīgas prasības
   5.1.1.   Rezerves katalītiskos neitralizatorus projektē un konstruē un tos jāspēj uzstādīt tā, lai transportlīdzeklis atbilstu to noteikumu prasībām, kurām tas atbilda sākotnēji, un tā, lai efektīvi ierobežotu piesārņojošo vielu emisiju transportlīdzekļa parastajā kalpošanas laikā normālos ekspluatācijas apstākļos.
   5.1.2.   Rezerves katalītisko neitralizatoru uzstāda tieši tādā novietojumā, kādā atradās pamatiekārtas katalītiskais neitralizators, un attiecīgā gadījumā nemaina skābekļa zondes un citu devēju novietojumu.
   5.1.3.   Ja pamatiekārtas katalītiskajam neitralizatoram ir siltumaizsardzība, rezerves katalītiskajam neitralizatoram jānodrošina līdzvērtīga aizsardzība.
   5.1.4.   Rezerves katalītiskajam neitralizatoram jābūt ilglaicīgam, t. i., to projektē un konstruē un to jāspēj uzstādīt tā, lai nodrošinātu pienācīgu pretestību korozijai un oksidācijai, kas iedarbojas uz katalizatoru, ņemot vērā transportlīdzekļa izmantošanas apstākļus.
   5.2.   Prasības attiecībā uz emisijām
   Šo noteikumu 3.3.1. punktā norādītajam(-iem) transportlīdzeklim(-ļiem), kas aprīkoti ar rezerves katalītisko neitralizatoru, kuram pieprasīts tipa apstiprinājums, veic I tipa testu saskaņā ar Noteikumu Nr. 83 attiecīgajos pielikumos izklāstītajiem nosacījumiem, lai salīdzinātu tā darbības rādītājus ar pamatiekārtas katalītiskajiem neitralizatoriem saskaņā ar tālāk izklāstīto procedūru.
   5.2.1.   Salīdzinājuma bāzes noteikšana
   Transportlīdzekli(-ļus) aprīko ar jaunu pamatiekārtas katalītisko neitralizatoru (skatīt 3.3.1. punktu), ko iestrādā ar 12 ārpuspilsētas cikliem (I tipa testa 2. daļa).
   Pēc šīs pirmapstrādes transportlīdzekli glabā telpā, kur temperatūra tiek uzturēta relatīvi konstanta starp 293 un 303 K (20 un 30 °C). Šo pirmapstrādi veic vismaz sešas stundas, un tā turpinās, līdz motora eļļas un dzesētāja, ja tāds ir, temperatūra svārstās 2 K robežās no telpas temperatūras. Secīgi veic trīs izplūdes gāzes I tipa testus.
   5.2.2.   Izplūdes gāzes tests ar rezerves katalītisko neitralizatoru
   Testa transportlīdzekļa(-u) pamatiekārtas katalītisko neitralizatoru aizstāj ar rezerves katalītisko neitralizatoru (skatīt 3.3.2. punktu), kas iestrādāts 12 ārpuspilsētas ciklos (I tipa testa 2. daļa). Pēc šīs pirmapstrādes transportlīdzekli(-ļus) glabā telpā, kur temperatūra tiek uzturēta relatīvi konstanta starp 293 un 303 K (20 un 30 °C). Šo pirmapstrādi veic vismaz sešas stundas, un tā turpinās, līdz motora eļļas un dzesētāja, ja tāds ir, temperatūra svārstās 2 K robežās no telpas temperatūras. Secīgi veic trīs izplūdes gāzes I tipa testus.
   5.2.3.   Piesārņojuma emisijas novērtēšana transportlīdzekļiem, kas aprīkoti ar rezerves katalītiskajiem neitralizatoriem
   Testa transportlīdzeklim(-ļiem) ar pamatiekārtas katalizatoriem jāatbilst robežvērtībām saskaņā ar transportlīdzekļa(-u) tipa apstiprinājumu, attiecīgā gadījumā ieskaitot nolietojuma koeficientus, ko piemēro transportlīdzekļa(-u) tipa apstiprināšanā.
   Prasības attiecībā uz emisijām no transportlīdzekļa(-iem), kas aprīkoti ar rezerves katalītisko neitralizatoru, uzskata par izpildītām, ja katram reglamentētajam piesārņotājam (CO, HC, NOx un daļiņas) rezultāti atbilst šādiem nosacījumiem:
   
               1)
            
            
               M ≤ 0,85 S + 0,4 G;
            
         
               2)
            
            
               M ≤ G;
            
         kur:
   
               M
            
            
               :
            
            
               ir vienas piesārņojošas vielas (CO, HC, NOx un daļiņu) emisijas vidējā vērtība vai divu piesārņojošu vielu (HC + NOx) emisiju summa, ko iegūst trijos I tipa testos ar rezerves katalītisko neitralizatoru;
            
         
               S
            
            
               :
            
            
               ir vienas piesārņojošas vielas (CO, HC, NOx un daļiņu) emisijas vidējā vērtība vai divu piesārņojošu vielu (HC + NOx) emisiju summa, ko iegūst trijos I tipa testos ar pamatiekārtas katalītisko neitralizatoru;
            
         
               G
            
            
               :
            
            
               ir vienas piesārņojošas vielas (CO, HC, NOx un daļiņu) emisijas robežvērtība vai divu piesārņojošu vielu (HC + NOx) emisiju summa saskaņā ar transportlīdzekļa tipa apstiprinājumu, ko attiecīgā gadījumā dala ar nolietojuma koeficientiem, kuri noteikti saskaņā ar 5.4. punktu.
            
         Ja apstiprinājumu piemēro viena ražotāja dažādiem transportlīdzekļu tipiem un šiem dažādajiem transportlīdzekļu tipiem uzstādīts viens un tas pats pamatiekārtas katalītiskā neitralizatora tips, I tipa testu var veikt vismaz diviem transportlīdzekļiem, ko izraugās, saskaņojot ar tehnisko dienestu, kurš atbild par apstiprināšanu.
   5.3.   Prasības attiecībā uz troksni un transportlīdzekļa darbības rādītājiem
   Rezerves katalītiskajam neitralizatoram jāatbilst Noteikumu Nr. 59 tehniskajām prasībām. Kā pretspiediena mērījumu alternatīvu, kas noteikta Noteikumos Nr. 59, var veikt transportlīdzekļa darbības rādītāju pārbaudi, uz šasijas dinamometra mērot maksimālo absorbēto jaudu pie ātruma, kas atbilst motora maksimālajai jaudai. Vērtība, kas noteikta Noteikumos Nr. 85 noteiktajos atmosfēras standartapstākļos ar rezerves katalītisko neitralizatoru, nedrīkst būt zemāka par 5 procentiem no vērtības, kas noteikta ar pamatiekārtas katalītisko neitralizatoru.
   5.4.   Izturības prasības
   Rezerves katalītiskajam neitralizatoram jāatbilst prasībām, kas noteiktas Noteikumu Nr. 83 5.3.5. punktā, t. i., V tipa testam vai nolietojuma koeficientiem, kas noteikti šajā tabulā I tipa testa rezultātiem.
   
               Motora kategorija
            
            
               Nolietošanās koeficienti
            
         
               CO
            
            
               HC (2)
               
            
            
               NOx
                   (2)
               
            
            
               HC + NOx
               
            
            
               Daļiņas
            
         
               Dzirksteļaizdedze
            
            
               1,2
            
            
               1,2
            
            
               1,2
            
            
               1,2 (3)
               
            
            
               —
            
         
               Kompresijaizdedze
            
            
               1,1
            
            
               —
            
            
               1,0
            
            
               1,0
            
            
               1,2
            
         Prasības attiecībā uz OBD savietojamību (attiecas tikai uz rezerves katalītiskajam neitralizatoram, ko paredzēts uzstādīt transportlīdzekļiem, kas aprīkoti ar OBD sistēmu)
   
      OBD savietojamības pierādījums nepieciešams tikai tad, ja oriģinālo katalizatoru uzraudzīja oriģinālajā konfigurācijā.
   5.5.1.   Rezerves katalītiskā neitralizatora savietojamību ar OBD sistēmu pierāda, izmantojot Noteikumu Nr. 83 05. grozījumu sērijas 11. pielikuma 1. papildinājumā izklāstītās procedūras.
   5.5.2.   Nepiemēro tos Noteikumu Nr. 83 05. grozījumu sērijas 11. pielikuma 1. papildinājuma noteikumus, kas piemērojami sastāvdaļām, kuras nav rezerves katalītiskais neitralizators.
   5.5.3.   Pēc ražošanas posma izmantojamo daļu ražotājs var izmantot tās pašas sagatavošanas un testa procedūras kā sākotnējā tipa apstiprināšanā. Šajā gadījumā tipa administratīvās struktūrvienības pēc pieprasījuma un nediskriminējošā veidā iesniedz paziņojuma par tipa apstiprinājumu 1. papildinājumu, kas ietver sagatavošanas ciklu skaitu un tipu un testa ciklu tipu, ko izmantoja oriģinālās iekārtas ražotājs katalītiskā neitralizatora OBD testēšanai.
   5.5.4.   Lai pārliecinātos, ka visi pārējie OBD uzraudzītie komponenti ir pareizi uzstādīti un darbojas, OBD sistēma nedrīkst uzrādīt darbības traucējumus, un tajā nedrīkst glabāties defektu kodi, kas reģistrēti pirms rezerves katalītiskā neitralizatora uzstādīšanas. Šajā nolūkā var izmantot OBD sistēmas stāvokļa novērtējumu testa beigās, kas aprakstīts 5.2.1. punktā.
   5.5.5.   Traucējumu indikators (MI: skatīt atsauci Noteikumu Nr. 83 05. grozījumu sērijas 11. pielikuma 2.5. punktā) nedrīkst ieslēgties transportlīdzekļa darbības laikā saskaņā ar 5.2.2. punktu.
   6.   REZERVES KATALĪTISKĀ NEITRALIZATORA TIPA PĀRVEIDOJUMI UN APSTIPRINĀJUMA ATTIECINĀŠANA UZ CITU TIPU
   Visus rezerves katalītiskā neitralizatora tipa pārveidojumus paziņo administratīvajai struktūrvienībai, kas apstiprinājusi šo rezerves katalītiskā neitralizatora tipu.
   Struktūrvienība tad var:
   
               i)
            
            
               uzskatīt, ka izdarītie pārveidojumi nevar nelabvēlīgi ietekmēt darbību un ka jebkurā gadījumā rezerves katalītiskais neitralizators joprojām atbilst visām prasībām;
               vai arī
            
         
               ii)
            
            
               pieprasīt papildus dažu vai visu šo noteikumu 5. punktā aprakstīto testu protokolus no tehniskā dienesta, kas ir atbildīgs par testu veikšanu.
            
         Par apstiprinājumu vai apstiprinājuma noraidīšanu, precizējot izmaiņas, saskaņā ar iepriekš 4.5. punktā noteikto procedūru paziņo nolīguma līgumslēdzējām pusēm, kuras piemēro šos noteikumus.
   Kompetentā iestāde, kas izsniedz apstiprinājuma attiecinājumu uz citu tipu, piešķir sērijas numuru katrai attiecinājuma uz citu tipu paziņojuma veidlapai.
   7.   RAŽOJUMA ATBILSTĪBA
   Ražojumu atbilstības procedūras atbilst tām, kas izklāstītas nolīguma 2. papildinājumā (E/ECE/324-E/ECE/TRANS/505/Rev. 2), ievērojot šādas prasības:
   7.1.   Katrs rezerves katalītiskais neitralizators, kas apstiprināts saskaņā ar šiem noteikumiem, ir izgatavots atbilstīgi apstiprinātajam tipam, izpildot prasības, kuras izklāstītas šo noteikumu 2.4. punktā. Tam jāatbilst 5. punktā noteiktajām prasībām, un attiecīgajā gadījumā tam jāatbilst šajos noteikumos norādīto testu prasībām.
   7.2.   Šī kompetentā iestāde var veikt jebkuru no šajos noteikumos noteiktajām pārbaudēm vai testiem. Jo īpaši tā var veikt šo noteikumu 5.2. punktā aprakstītos testus (prasības attiecībā uz emisiju). Šajā gadījumā apstiprinājuma turētājs kā alternatīvu var lūgt salīdzinājuma pamatā izmantot nevis pamatiekārtas katalītisko neitralizatoru, bet rezerves katalītisko neitralizatoru, kas tika izmantots tipa apstiprināšanas testos (vai citu paraugu, kura atbilstība apstiprinātajam tipa ir pierādīta). Pārbaudes laikā paraugam izmērītās emisiju vērtības vidēji nedrīkst vairāk nekā par 15 % pārsniegt vidējās vērtības, kas mērītas atsaucei izmantotajam paraugam.
   8.   SANKCIJAS PAR RAŽOJUMU NEATBILSTĪBU
   8.1.   Apstiprinājumu, kas saskaņā ar šiem noteikumiem piešķirts rezerves katalītiskā neitralizatora tipam, var atcelt, ja netiek izpildītas 7. punktā noteiktās prasības.
   8.2.   Ja nolīguma līgumslēdzēja puse, kas piemēro šos noteikumus, anulē apstiprinājumu, kuru tā iepriekš piešķīrusi, tā, izmantojot paziņojuma veidlapu, kura atbilst paraugam šo noteikumu 1. pielikumā, nekavējoties par to informē citas līgumslēdzējas puses, kas piemēro šos noteikumus.
   9.   RAŽOŠANAS GALĪGA IZBEIGŠANA
   Ja apstiprinājuma turētājs pilnīgi izbeidz saskaņā ar šiem noteikumiem apstiprinātā rezerves katalītiskā neitralizatora tipa ražošanu, viņam par to jāinformē iestāde, kas apstiprinājumu piešķīrusi.
   Saņemot attiecīgo paziņojumu, atbildīgā iestāde par to informē citas nolīguma līgumslēdzējas puses, kas piemēro šos noteikumus, izmantojot paziņojuma veidlapu, kas atbilst šo noteikumu 1. pielikuma paraugam.
   10.   PAR APSTIPRINĀJUMA TESTU VEIKŠANU ATBILDĪGO TEHNISKO DIENESTU UN ADMINISTRATĪVO STRUKTŪRVIENĪBU NOSAUKUMI UN ADRESES
   Nolīguma līgumslēdzējas puses, kuras piemēro šos noteikumus, paziņo ANO Sekretariātam par apstiprinājuma testu veikšanu atbildīgo dienestu nosaukumus un adreses, kā arī to administratīvo struktūrvienību nosaukumus un adreses, kuras piešķir apstiprinājumu un kurām jānosūta veidlapas, kas apliecina citās valstīs izdota apstiprinājuma piešķiršanu, attiecinājumu uz citu tipu, noraidīšanu vai apstiprinājuma anulēšanu.
   11.   DOKUMENTĀCIJA
   Katram jaunam rezerves katalītiskajam neitralizatoram komplektācijā ir šāda informācija:
   11.1.1.   Katalizatora ražotāja nosaukums vai preču zīme.
   11.1.2.   Transportlīdzekļi (ieskaitot izgatavošanas gadu), kuriem apstiprināts rezerves katalītiskais neitralizators, attiecīgā gadījumā ieskaitot marķējumu, lai noteiktu, vai rezerves katalītiskais neitralizators ir piemērots uzstādīšanai transportlīdzeklim, kas aprīkots ar iebūvētu diagnostikas (OBD) sistēmu.
   11.1.3.   Vajadzības gadījumā uzstādīšanas instrukcijas.
   11.2.   Minēto informāciju sniedz vienā no šādiem veidiem:
   
               i)
            
            
               kā lietošanas instrukciju rezerves katalītiskā neitralizatora komplektācijā,
               vai
            
         
               ii)
            
            
               uz iepakojuma, kurā pārdod rezerves katalītisko neitralizatoru;
               vai
            
         
               iii)
            
            
               citā piemērotā veidā.
            
         Jebkurā gadījumā informācijai jābūt pieejamai preču katalogā, ko rezerves katalītisko neitralizatoru ražotājs izplata pārdošanas punktā.
   
      (1)  1 Vācijai, 2 Francijai, 3 Itālijai, 4 Nīderlandei, 5 Zviedrijai, 6 Beļģijai, 7 Ungārijai, 8 Čehijai, 9 Spānijai, 10 Dienvidslāvijai, 11 Apvienotajai Karalistei, 12 Austrijai, 13 Luksemburgai, 14 Šveicei, 15 (pieejams), 16 Norvēģijai, 17 Somijai, 18 Dānijai, 19 Rumānijai, 20 Polijai, 21 Portugālei, 22 Krievijas Federācijai, 23 Grieķijai, 24 Īrijai, 25 Horvātijai, 26 Slovēnijai, 27 Slovākijai, 28 Baltkrievijai, 29 Igaunijai, 30 (pieejams), 31 Bosnijai un Hercegovinai, 32 Latvijai, 33 (pieejams), 34 Bulgārijai, 35–36 (pieejami), 37 Turcijai, 38–39 (pieejami), 40 bijušajai Dienvidslāvijas Maķedonijas Republikai, 41 (pieejams), 42 Eiropas Kopienai (apstiprinājumus piešķir dalībvalstis, izmantojot attiecīgo EEK simbolu), 43 Japānai, 44 (pieejams), 45 Austrālijai un 46 Ukrainai. Turpmākus numurus piešķir citām valstīm hronoloģiskā secībā, kādā tās ratificē vai pievienojas Nolīgumam par vienotu tehnisko prasību apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām; ANO ģenerālsekretārs šādi piešķirtos numurus paziņo nolīguma līgumslēdzējām pusēm.
   
      (2)  Piemērojams vienīgi transportlīdzekļiem, kas apstiprināti saskaņā ar Noteikumu Nr. 83 05. grozījumu sēriju.
   
      (3)  Piemērojams vienīgi transportlīdzekļiem ar dzirksteļaizdedzes motoru, kas apstiprināti pirms Noteikumu Nr. 83 05. grozījumu sērijas.
   
      Papildinājums
      INFORMĀCIJAS DOKUMENTS NR. …, KAS SAISTĪTS AR REZERVES KATALĪTISKĀ NEITRALIZATORA APSTIPRINĀJUMU
      Visus rasējumus iesniedz atbilstošā mērogā un pietiekami detalizēti A4 formātā vai A4 formāta mapē. Ja ir fotoattēli, tie ir pietiekami detalizēti.
      Ja sistēmām, komponentiem vai atsevišķām tehniskām vienībām ir elektroniskā vadības ierīce, tad jāsniedz informācija par tās darbību.
      1.   VISPĀRĪGA INFORMĀCIJA
      1.1.   Marka (ražotāja tirdzniecības nosaukums):
      1.2.   Veids:
      1.5.   Ražotāja nosaukums un adrese:
      1.7.   Attiecībā uz detaļām un atsevišķām tehniskām vienībām – EEK apstiprinājuma marķējuma stiprinājuma vieta un veids:
      1.8.   Montāžas rūpnīcas(-u) adrese(-s):
      2.   IEKĀRTAS APRAKSTS
      2.1.   Rezerves katalītiskā neitralizatora marka un tips:
      2.2.   Rezerves katalītiskā neitralizatora rasējumi, detalizēti norādot šā pielikuma 2.3. līdz 2.3.2. iedaļā minētos raksturlielumus:
      Transportlīdzekļa tips vai tipi, kam rezerves katalītiskais neitralizators paredzēts:
      2.3.1.   Numurs(-i) un/vai simbols(-i), kas raksturo motoru un transportlīdzekļa tipu(-us):
      2.3.2.   Vai rezerves katalītiskais neitralizators ir savietojams ar OBD prasībām: jā/nē (lieko svītrot).
      2.4.   Apraksts un rasējumi, kas norāda rezerves katalītiskā neitralizatora novietojumu attiecībā pret motora izplūdes kolektoru(-iem):
   
   
      1. PIELIKUMS
      PAZIŅOJUMS
      
         (maksimālais izmērs: A4 (210 × 297 mm))
      
      
                  
                     
                   (1)
               
               
                   
               
            
                  Izdod:
               
               
                  iestādes nosaukums:
                  …
                  …
                  …
               
            
         
      
                  Par (2):
               
               
                  APSTIPRINĀJUMA PIEŠĶIRŠANU
                  APSTIPRINĀJUMA ATTIECINĀJUMU UZ CITU TIPU
                  APSTIPRINĀJUMA ATTEIKUMU
                  APSTIPRINĀJUMA ATSAUKŠANU
                  RAŽOŠANAS GALĪGU IZBEIGŠANU
               
            rezerves katalītiskajam neitralizatoram saskaņā ar Noteikumiem Nr. 103
      
                  Apstiprinājuma Nr. …
               
               
                  Attiecinājuma uz citu tipu Nr. …
               
            Attiecinājuma uz citu tipu iemesls:
      1.   Pieteikuma iesniedzēja nosaukums un adrese: …
      2.   Ražotāja nosaukums un adrese: …
      3.   Ražotāja tirdzniecības nosaukums vai preču zīme: …
      4.   Rezerves katalītiskā neitralizatora tips un komercapzīmējums: …
      Tipa identifikācijas līdzekļi, ja tiek marķēts:
      5.1.   Minētā marķējuma atrašanās vieta: …
      6.   Transportlīdzekļa tips(-i), kuram katalītiskā neitralizatora tips ir piemērots kā rezerves katalītiskais neitralizators: …
      Transportlīdzekļa tips(-i), ar kuru rezerves katalītiskais neitralizators testēts: …
      7.1.   Vai pierādīta rezerves katalītiskā neitralizatora savietojamība ar OBD sistēmu: jā/nē (2)
      
      8.   Apstiprinājuma marķējuma piestiprināšanas vieta un veids: …
      9.   Iesniegts apstiprināšanai (datums): …
      Par apstiprinājumu testu veikšanu atbildīgais tehniskais dienests: …
      10.1.   Testa ziņojuma datums: …
      10.2.   Testa ziņojuma numurs: …
      11.   Apstiprinājums piešķirts/attiecināts uz citu tipu/noraidīts/anulēts (2):
      12.   Vieta: …
      13.   Datums: …
      14.   Paraksts: …
      15.   Šim paziņojumam pievienots dokumentu saraksts, kas deponēti administratīvajā struktūrvienībā, kura piešķīrusi apstiprinājumu, un ko var saņemt pēc pieprasījuma.
      
         (1)  Tās valsts pazīšanas numurs, kura piešķīrusi/attiecinājusi uz citu tipu/noraidījusi/anulējusi apstiprinājumu (skatīt apstiprinājuma prasības noteikumos).
      
         (2)  Lieko svītrot.
   
   
      2. PIELIKUMS
      APSTIPRINĀJUMA MARĶĒJUMA IZKĀRTOJUMA PIEMĒRI
      A PARAUGS
      (Skatīt šo noteikumu 4.4. punktu)
      
         
      Šāds rezerves katalītiskajam neitralizatoram piestiprināts apstiprinājuma marķējums norāda, ka attiecīgais tips ir apstiprināts Nīderlandē (E4) saskaņā ar Noteikumiem Nr. 103 ar apstiprinājuma numuru 001234. Pirmie divi apstiprinājuma numura cipari norāda, ka apstiprinājums piešķirts saskaņā ar prasībām Noteikumu Nr. 103 sākotnējā redakcijā.
      B PARAUGS
      (Skatīt šo noteikumu 4.5. punktu)
      
         
      Šāds rezerves katalītiskajam neitralizatoram piestiprināts apstiprinājuma marķējums norāda, ka attiecīgais tips ir apstiprināts Nīderlandē (E4) saskaņā ar Noteikumiem Nr. 103 un Nr. 59 (1).
      Pirmie divi apstiprinājuma numura cipari norāda, ka dienā, kad apstiprinājums piešķirts, Noteikumi Nr. 103 un Nr. 59 bija to sākotnējā redakcijā.
      
         (1)  Otrais noteikumu numurs ir tikai piemērs.